NÕUKOGU OTSUS 2009/569/ÜVJP,

27. juuli 2009,

Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 13 lõiget 3 ja artikli 23 lõiget 1,

ning arvestades järgmist:

ELi strateegia toonitab keemiarelvade keelustamise konventsiooni (CWC) ja Keemiarelvade Keelustamise Organisatsiooni (OPCW) olulist rolli keemiarelvavaba maailma loomisel. EL on ELi strateegia raames pühendunud tööle, mille eesmärgiks on ülemaailmne kinnipidamine desarmeerimise ja massihävitusrelvade leviku tõkestamise keskse tähtsusega lepingutest ja kokkulepetest, sealhulgas CWCst. ELi strateegia eesmärgid täiendavad OPCW seatud eesmärke seoses sellega, et OPCW vastutab CWC rakendamise eest.

Sellise intensiivse ja sihipärase ELi abi jätkuv andmine OPCW-le on vajalik seoses ELi strateegia III peatüki aktiivse rakendamisega. Keemiarelvade konventsiooni ülemaailmse rakendamisega seotud meetmed peaksid jätkuma ning neid tuleks kohandada ja suunata keemiarelvade konventsiooniga mitte ühinenud riikidele, kelle arv väheneb. Nimetatud tegevusi tuleks täiendada uute tegevustega, et toetada OPCW juhitavaid konkreetseid projekte, mille eesmärk on keemiarelvade konventsiooni täielik rakendamine ja rahvusvahelise koostöö suurendamine keemiaalase tegevuse valdkonnas,

ON TEINUD JÄRGMISE OTSUSE:

Artikkel 1

1. ELi strateegia mõningate elementide viivitamatu ja praktilise kohaldamise eesmärgil toetab Euroopa Liit OPCW tegevust järgmistel eesmärkidel:

2. Selles kontekstis on ELi strateegia meetmetele vastavad OPCW projektid järgmised:

Nende projektide üksikasjalik kirjeldus on esitatud otsuse I lisas.

Artikkel 2

1. Käesoleva otsuse rakendamise eest vastutab eesistujariik, keda abistab nõukogu peasekretär / ühise välis- ja julgeolekupoliitika kõrge esindaja. Komisjon on sellesse täiel määral kaasatud.

2. Artikli 1 lõikes 2 nimetatud projekti tehnilist rakendamist teostab OPCW tehniline sekretariaat (edaspidi „tehniline sekretariaat”). Viimane täidab oma ülesandeid eesistujariigi vastutusel ja nõukogu peasekretäri / kõrge esindaja kontrolli all. Sel eesmärgil sõlmib peasekretär / kõrge esindaja tehnilise sekretariaadiga vajalikud kokkulepped.

3. Eesistujariik, peasekretär / kõrge esindaja ja komisjon teavitavad üksteist regulaarselt projekti edenemisest kooskõlas oma vastava pädevusega.

Artikkel 3

1. Lähtesumma artikli 1 lõikes 2 nimetatud projektide rakendamiseks on ligikaudu 2 110 000 eurot.

2. Kulutusi, mida rahastatakse lõikes 1 sätestatud summast, hallatakse vastavalt Euroopa ühenduste üldeelarve suhtes kohaldatavatele menetlustele ja eeskirjadele.

3. Järelevalvet lõikes 1 nimetatud ELi rahalise abi nõuetekohase rakendamise üle teostab komisjon. Sellel eesmärgil sõlmib komisjon rahastamislepingu tehnilise sekretariaadiga. Rahastamislepingus sätestatakse, et tehniline sekretariaat tagab ELi abi nähtavuse, mis vastab selle suurusele.

4. Komisjon püüab sõlmida lõikes 3 nimetatud lepingu niipea kui võimalik pärast käesoleva otsuse jõustumist. Ta teavitab nõukogu kõigist raskustest selles protsessis ning teatab lepingu sõlmimise kuupäeva. Komisjon avaldab Euroopa Liidu Teataja C-seerias teate rahastamislepingu sõlmimise kuupäeva kohta.

Artikkel 4

Eesistujariik, keda abistab peasekretär / kõrge esindaja, annab nõukogule aru käesoleva otsuse rakendamisest tehnilise sekretariaadi korrapäraste aruannete alusel. Nimetatud aruannete põhjal viib nõukogu läbi hindamise. Komisjon on sellesse täiel määral kaasatud. Ta annab aru artikli 1 lõikes 2 nimetatud projektide finantsaspektide kohta.

Artikkel 5

1. Otsus jõustub selle vastuvõtmise päeval.

2. Otsus kaotab kehtivuse 18 kuu möödumisel artikli 3 lõikes 3 nimetatud rahastamislepingu sõlmimisest. Kui aga nimetatud rahastamislepingut ei ole selleks ajaks sõlmitud, kaotab otsus kehtivuse kuus kuud pärast jõustumist.

Artikkel 6

Käesolev otsus avaldatakse Euroopa Liidu Teatajas.

(1) ELT L 349, 25.11.2004, lk 63.

(2) ELT L 331, 17.12.2005, lk 34.

(3) ELT L 85, 27.3.2007, lk 10.

LISA

ELi toetus OPCW tegevusele massihävitusrelvade leviku vastase ELi strateegia rakendamise raames

I projekt. Riigisisene rakendamine, kontrollimine ja ülemaailmne kohaldamine

Üldeesmärk:

Tõhustada osalisriikide suutlikkust konventsioonist tulenevate kohustuste täitmisel ning julgustada konventsiooniga mitte ühinenud riike paremini mõistma konventsiooniga ühinemise eeliseid ning osalema rohkem OPCW tegevuses.

Eesmärk:

— 1. eesmärk

— Osalisriikide tehtavate edusammude sihiks on — täita konventsiooni VII artiklist tulenevaid riigisiseseid rakendusnõudeid; — järgida konventsiooni VI artiklist tulenevaid nõudeid deklaratsioonide ja inspektsioonide deklaratsioonide osas; — mõista IX artikli kohases etteteatamata inspektsioonis sisalduvaid menetlusi ning asjassepuutuvaid väljakutseid ja muid küsimusi.

— 2. eesmärk

— Konventsiooniga mitte ühinenud riigid osalevad rohkem OPCW tegevuses ning mõistavad paremini konventsiooni ja selle eeliseid.

Tulemused:

— 1. tulemus

— Riiklikud asutused on suurendanud oma suutlikkust koostada riigisiseseid rakendusakte.

— Tolliametnikud on suurendanud oma suutlikkust tuvastada konventsiooni seisukohalt asjakohaseid kemikaale ning esitada riiklikele asutustele täpseid andmeid loetletud kemikaalide edasitoimetamiste kohta.

— Riiklikud asutused on suurendanud oma suutlikkust koostada ja õigeaegselt esitada deklaratsioone, eelkõige elektroonilises formaadis.

— Riiklike asutuste ametnikud on saanud koolituse, kuidas saata OPCW inspektsioonirühmi.

— Osalisriikidel on paremad teadmised etteteatamata inspektsioonide mehhanismist kui peamisest nende käsutuses olevast kontrollivahendist konventsiooni võimalike rikkumiste selgitamiseks.

— Osalisriigid saavad kinnitused tehnilise sekretariaadi valmisoleku kohta viia edukalt läbi etteteatamata inspektsioone ning kohaldada tõhusalt konventsiooni kontrollisüsteemi.

— 2. tulemus

— Konventsiooniga mitte ühinenud riigid osalevad rohkem OPCW tegevuses ning mõistavad paremini konventsiooniga ühinemise eeliseid.

Tegevused:

Kahepoolsed tehnilise abi alased visiidid: osalisriike toetatakse tehnilise abi alaste visiitide kaudu, mis korraldatakse juhtumipõhiselt ning mille läbiviimise eesmärgiks on osutada keskendatud abi, et aidata täita osalisriikide esitatud taotlustes sisalduvaid nõudeid. Tulenevalt toetuse olemusest on hõlmatud ka tundlikustavad ja teavitavad tegevused riigisiseste teadlikkuse parandamise seminaride, spetsialiseeritud koolituste, riigisiseste rakendusaktide koostamiseks abi andmise ja muude sellega seotud meetmete kaudu, ning VI artikli tööstusega seotud teemad.

Tolliametnike koolitamine konventsiooni ülevõtmise korra tehniliste aspektide vallas: tolliametnikke on toetatud eelmise kolme ühismeetme kohaselt. Saadud kogemuste alusel korraldatakse tolliametnikele suunatud teavitustegevus koolituste kujul, et parandada loetletud kemikaalide importi ja eksporti käsitlevate andmete kogumist ja esitamist riiklikele asutustele. Piirkondlikud ja allpiirkondlikud kursused pakuvad praktilisi demonstratsioone ja õppusi.

Riiklike saatjate koolitamine: korraldatakse kursus, et suurendada osalisriikide teadlikkust oma õigustest ja kohustustest VI artikli kohaste inspektsioonide teostamisel. Riiklike saatjate tegelik koolitamine toimub allpiirkondliku koolituskursuse kaudu, mille eesmärk on edastada asjakohast teavet kontrollisüsteemi, eelkõige VI artikli kohaste inspektsioonide läbiviimise kohta. See koolituskursus hõlmab ka praktilisi õppusi rajatises ning kirjalikke siseharjutusi.

Riiklike asutuste koolitamine elektroonilise deklareerimise vahendi kasutamise vallas: kursuste ja tundlikustavate seminaride piirkondlikul ja allpiirkondlikul tasandil läbiviimisega antakse riiklike asutuste töötajatele vahendid ja teadmised, et koguda, säilitada ja analüüsida teavet kahesuguse kasutusega kemikaalide tootmise, töötlemise ja tarbimise kohta, valmistades nimetatud töötajaid nii paremini ette täpsete ja õigeaegsete deklaratsioonide esitamiseks ning mis tahes potentsiaalsete ohtude ja/või massihävitusrelvade levitamise tuvastamiseks.

Etteteatamata kohapealse inspektsiooni õppus: osalisriikide teadmiste ja arusaamise parandamiseks etteteatamata inspektsioonide menetluste vallas korraldatakse täieulatuslik väliõppus. See õppus annab ka tehnilisele sekretariaadile võimaluse katsetada ja parandada oma oskusi ja suutlikkust etteteatamata inspektsiooni korraldamisel ning nende probleemide tuvastamisel, mis võivad siis, kui need ei ole teada või neid ei lahendata, mõjutada sekretariaadi võimet teostada reaalseid etteteatamata inspektsioone.

Teavitustegevus riikidele, kes ei ole konventsiooniga ühinenud: rahaliselt toetatakse konventsiooniga mitteühinenud riikide nende esindajate osalemist rahvusvahelise koostöö- ja abiosakonna korraldatud erinevates programmides, kes saavad mõjutada ühinemise/ratifitseerimisega seotud riiklikke meetmeid ja kes on otseselt seotud konventsiooni aspektist oluliste küsimustega. Need programmid hõlmavad osalisriikide riiklikele asutustele mõeldud piirkondlikke seminare ning tolliasutustele mõeldud piirkondlikke seminare. Vajaduse korral toetatakse rahaliselt ka tehnilise sekretariaadi välissuhete osakonna töötajate osalemist nimetatud kohtumistel, et luua vajalikke kontakte ja soodustada suhtlust konventsiooniga mitte ühinenud riikidest pärit osalejatega, keda on rahaliselt toetatud. Selles mitteühinenud riikide toetuse kavas on lisaks sellele ette nähtud organiseerida vajaduse korral mitteühinenud riike hõlmavaid spetsiaalseid visiite ja kokkuleppeid.

II projekt. Rahvusvaheline koostöö

Üldeesmärk:

Tõhustada osalisriikide tehnoloogilist suutlikkust rahvusvahelise koostöö kaudu keemiaalase tegevuse vallas eesmärkidel, mis ei ole konventsiooniga keelatud.

Eesmärk:

— 1. eesmärk

— Arengu- või üleminekujärgus majandusega osalisriigid osalevad rahvusvahelise koostöö algatustes keemiatööstuse rahuotstarbelise kasutamise nimel.

— Arengu- või üleminekujärgus majandusega osalisriigid suurendavad oma riiklikult rahastatavate laborite suutlikkust rakendada konventsiooni keemiatööstuse rahuotstarbelise kasutamise vallas.

— 2. eesmärk

— Arengu- või üleminekujärgus majandusega osalisriigid teevad kooskõlas XI artikli sätetega edusamme konventsiooni tööstusega seotud riigisisese rakendamise edendamisel keemilise töötlemise ohutuse korraldamise alaste lähenemisviiside tõhustamise kaudu.

Tulemused:

— 1. tulemus

— Arengu- või üleminekujärgus majandusega osalisriikide suurem suutlikkus osaleda rahvusvahelise koostöö algatustes keemiatööstuse rahuotstarbelise kasutamise nimel.

— Tehnilise pädevuse kõrgem tase riiklikult rahastatavates laborites arengu- või üleminekujärgus majandusega osalisriikides, et analüüsida konventsiooni riigisisese rakendamisega seotud kemikaale ning keemiatööstust rahuotstarbeliselt kohaldades, kasutades nüüdisaegseid analüüsimeetodeid nagu gaaskromatograafia (GC) või gaaskromatograafia/mass-spektromeetria (GC/MS).

— 2. tulemus

— Arengu- või üleminekujärgus majandusega osalisriikide suurem suutlikkus osaleda rahvusvahelise koostöö algatustes kemikaalide rahuotstarbelise kasutamise nimel.

— Arengu- või üleminekujärgus majandusega osalisriikide väikeste ja keskmise suurusega ettevõtete töötajate, tööstusharu liitude ja riiklike asutuste / valitsusasutuste esindajate suurem pädevus ja parem arusaamine väikeste ja keskmise suurusega keemiaettevõtete protsessi ohutuse korraldamise tavade vallas.

Tegevused:

Analüütiliste oskuste arendamise kursus: selle kahenädalase kursuse jooksul saavad osalised teoreetilist koolitust ja praktilisi kogemusi gaaskromatograafia või gaaskromatograafia/mass-spektromeetria valdkonnas, hõlmates riistvara, süsteemi valideerimist ja optimeerimist ning vigade kõrvaldamist. Keskendutakse ka keskkonnaproovide ettevalmistamisele ning nende proovide analüüsimisele GC ja GC/MS kaudu konventsiooniga seotud kemikaalide puhul. Samuti pakutakse osalistele intensiivset praktilist koolitust erinevate proovi maatriksite ettevalmistamisel, et neid saaks seejärel analüüsida elemente tuvastava detektoriga varustatud gaaskromatograafi abil ning gaaskromatograafi/massispektromeetri abil elektronlöök-ionisatsiooni ja keemilise ionisatsiooni teel, ning neile tutvustatakse erinevaid ekstraktsiooni, puhastamise ja derivativatsiooni protseduure. Kursus viiakse ellu VERIFINi või Delfti Tehnoloogiaülikooli või muu maineka asutuse toel, kes on valitud läbipaistva menetluse teel.

Teavitustegevus tööstuses – CWC ja keemilise protsessi ohutuse seminar: sissejuhatavalt tutvustatakse konventsiooni ja selle kohaselt rakendatavaid rahvusvahelise koostöö programme. Seminaril arutatakse muu hulgas kõnealuse tööstusharu parimaid tavasid ning protsessi ohutuse korraldamise kontseptsiooni elemente. Lisaks sellele antakse ülevaade teemadest nagu protsessi riskianalüüs (PHA – Process Hazard Analysis) ning risk ja töökindlus (HAZOP – Hazard and Operability), inimteguri põhimõtted, muudatuste juhtimine, ohutuskultuur/töötajate osalus.

III projekt. Seminar – OPCW panus ohutuse rahvusvahelisse mõõtmesse ja väljakutsetesse

Üldeesmärk:

Toetada konventsiooni tõhusat rakendamist ja parandada arusaamist selle ülemaailmsest panusest rahvusvahelise rahu ja ohutuse suunas.

Eesmärk:

— 1. eesmärk – anda terviklik ülevaade konventsiooni rollist ja tähtsusest rahvusvahelise ohutuse ülesehituses.

— 2. eesmärk – parandada konventsiooni peamiste sidusrühmade teadlikkust konventsiooni sätete ja rakendusstrateegiate osas riiklikul, piirkondlikul ja rahvusvahelisel tasandil.

— 3. eesmärk – edendada võrgustike moodustamist ja sünergiaid ning muid asutustevahelise koostöö lähenemisviise rahvusvahelisele ohutusele.

Tulemused:

— 1. tulemus – sidusrühmad on paremini informeeritud konventsiooni tähtsusest ning suurendavad oma toetust OPCW, sealhulgas OPCW ülemaailmsete programmide ja tegevuste toimimisele.

— 2. tulemus – sidusrühmad on teadlikumad konventsioonist ja selle rakendamise innovaatilistest strateegiatest.

— 3. tulemus – konventsiooniga mitte ühinenud riigid on tõhustanud oma dialoogi ja koostöösuhteid OPCWga, et hõlbustada jõupingutusi konventsiooniga ühinemiseks.

— 4. tulemus – keemiatööstus suurendab oma suutlikkust ühiste algatuste koordineerimiseks konventsiooni rakendamise eesmärgil.

Tegevused:

Seminar: seminar toimub Haagis või huvitunud osalisriigis. Tehnilise sekretariaadi töötajad ja muude valitsustevaheliste organisatsioonide, osalisriikide, keemiatööstuse ja teadusasutuste esindajad teevad ettekandeid konventsiooniga seotud asjakohastel teemadel. Samuti annab üritus tehnilisele sekretariaadile võimaluse viia osalevate valitsustevaheliste organisatsioonidega ja konventsiooniga mitte osalenud riikidega läbi kahepoolseid konsultatsioone. Seminar korraldatakse koostöös asukohariigiga ja muude huvitunud (ja asjaomaste) organisatsioonidega või asukohariigi ja nimetatud organisatsioonide toel.

IV projekt. Täitevnõukogu esindajate visiidid keemiarelvade hävitamise rajatistesse

Üldeesmärk:

Edendada keemiarelvade varude ja keemiarelvade tootmise rajatiste kõrvaldamist konventsioonis sätestatud kontrollimeetmete kohaselt.

Eesmärk:

— 1. eesmärk – osalisriigid on võimelised jälgima edusamme keemiarelvade varude täieliku hävitamise suunas ning oskavad probleeme tuvastada ja käsitleda, et saavutada keemiarelvade hävitamine varases etapis.

— 2. eesmärk – osalisriigid on kindlamad, et astutakse reaalseid ja konkreetseid samme keemiarelvade varude täielikuks hävitamiseks.

Tulemused:

— 1. tulemus – osalisriigid mõistavad paremini keemiarelvade hävitamisega seotud probleeme ja tehnilisi raskusi.

— 2. tulemus – osalisriigid on kindlamad, et astutakse reaalseid ja konkreetseid samme keemiarelvade varude täielikuks hävitamiseks.

Tegevused:

Visiidid keemiarelvade hävitamise rajatistesse: seni on toimunud kolm visiiti – Annistoni keemiarelvade hävitamise rajatisse USAs (2007. aasta oktoober), Venemaa Föderatsioonis asuvasse Štšutšje keemiarelva hävitamise rajatisse (2008. aasta september) ning Pueblo ja Umatilla keemiarelvade hävitamise rajatisse (2009. aasta juuni). Need kolm seni korraldatud visiiti on osutunud väärtuslikuks võimaluseks käsitleda keemiarelva omava osalisriigi küsimusi või muresid seoses sellega, kas tema programmi läbiviimisega täidetakse kohustus hävitada keemiarelvad heakskiidetud pikendatud tähtajaks. Seega on vastavalt konverentsi otsusele selge, et kuni 2012. aastani korraldavad mõlemad kõnealused keemiarelva omavad osalisriigid täiendavaid visiite oma keemiarelvade hävitamise töötavatesse rajatistesse ja hetkel ehitamisel olevatesse rajatistesse.

V projekt. Teadusliku nõuandekogu teine istung

Üldeesmärk:

Võimaldada osalisriikide konverentsil, täitevnõukogul või osalisriikidel võtta paremini arvesse teaduse ja tehnoloogia arengut ning nende potentsiaalset mõju konventsiooni rakendamisele.

Eesmärk:

Võimaldada peadirektoril anda erinõu OPCW poliitikat kujundavatele organitele ning osalisriikidele konventsiooni aspektist asjakohaste teadus- ja tehnoloogiavaldkondade kohta.

Tulemused:

— 1. tulemus – osalisriigid saavad nõu ja soovitusi konventsiooni aspektist asjakohaste teadus- ja tehnoloogiavaldkondade kohta.

— 2. tulemus – osalisriigid saavad rohkem ja ajakohastatud teavet konventsiooni aspektist asjakohaste teadus- ja tehnoloogiavaldkondade kohta.

Tegevused:

Teaduslik nõuandekogu: teadusliku nõuandekogu teine istung toimub 2009. aasta sügisel Haagis. Istung kestab kolm päeva, mille jooksul arutab nõuandekogu küsimusi, mis käsitlevad teaduse ja tehnoloogia arengut ning nende potentsiaalset mõju konventsiooni rakendamisele. Samuti käsitletakse istungil ajutise töörühma aruannet proovide võtmise ja analüüsi kohta, mis koostatakse nimetatud töörühma koosolekul enne teadusliku nõuandekogu istungit. Ajutine töörühm käsitleb küsimusi, mis on seotud uute ning täiendavate tehnikatega kohapeal teostatava analüüsi, mujal teostatava analüüsi ning toksiinide (ritsiin ja saksitoksiin) analüüsi (nii kohapeal kui mujal teostatava) vallas.

VI projekt. Seminar – OPCW panus ohutuse ja massihävitusrelvade leviku tõkestamise vallas

Üldeesmärk:

Toetada ülemaailmseid jõupingutusi, mille eesmärgiks on võidelda massihävitusrelvade, eelkõige keemiarelvade leviku vastu.

Eesmärk:

— 1. eesmärk – riiklikud asutused ja muud konventsiooni rakendamisel tegevad sidusrühmad suurendavad oma suutlikkust aidata kaasa keemiarelvade leviku ja kemikaalide terrorirünnakutes kasutamise ärahoidmisele.

— 2. eesmärk – luuakse erinevaid sidusrühmi hõlmav koostööfoorum kui vahend, millega toetada osalisriikide konkreetset tegevust keemiarelvade leviku ja terrorismi vastu võitlemise valdkonnas.

Tulemused:

— 1. tulemus – konventsiooni sidusrühmad on teadlikumad keemiarelvade leviku ohust ja väljakutsetest ning mürkkemikaalide kasutamisest terrorirünnakutes.

— 2. tulemus – osalisriigid on paremini ette valmistatud, et astuda vastu ohule, mida kujutavad endast mürkkemikaalide kasutamist hõlmavad terrorirünnakud erinevates keskkondades.

— 3. tulemus – riiklikud asutused ja asjaomased riiklikud ja rahvusvahelised partnerid, keemiatööstus, teadusasutused ja OPCW on võimelised parandama sünergiaid ja kontakte ühise eesmärgi suunal, milleks on konventsiooni täielik ja tõhus rakendamine.

— 4. tulemus – arengu- või üleminekujärgus majandusega osalisriigid osalevad teadmiste ja kogemuste vahetamises kontrollimeetmete ja muude rakendusmeetmete osas ning neil on paremad teadmised hiljutistest arengutest konventsiooni kontrollisüsteemis ning kaitsest keemiarelvade vastu.

Tegevused:

Seminar: seminaril teeb tehniline sekretariaat ettekandeid erinevatel konventsiooni rakendamisega ja konventsiooni poolt ohutuse tagamisse ja massihävitusrelvade leviku vastase võitluse edendamisse antava panusega seotud teemadel. Ettekannete esitajateks on konventsiooni erinevad sidusrühmad ning seminari raames korraldatakse spetsialiseeritud tööseminare, mille teemaks on erinevad aspektid, mis on seotud keemiarelvade levikuga kaasnevate ohtudega ja mürkkemikaalide kasutamisega terrorirünnakutes. Samuti on seminar heaks võimaluseks arutleda, esitada küsimusi ja vastuseid teemadel, mis on seotud OPCW panusega ohutuse tagamisse ja massihävitusrelvade leviku vastase võitluse edendamisse.

VII projekt. Osalisriikide valmisolek kemikaale hõlmavate rünnakute ärahoidmiseks ja neile reageerimiseks

Üldeesmärk:

Aidata kaasa osalisriikide riikliku suutlikkuse arendamisele, et vähendada kemikaale hõlmavate terrorirünnakute ohtu ja parandada omapoolset reageerimist abitaotlustele kemikaalide ohu või kemikaalide kasutamise puhul.

Eesmärk:

— 1. eesmärk – arengu- või üleminekujärgus majandusega osalisriigid suurendavad oma suutlikkust:

— vähendada ohtu, et terroristid pääsevad ligi materjalidele, seadmetele ja teadmistele, mida võib kasutada keemiatehaste vastu suunatud terrorirünnakutes;

— hinnata olemasolevate plaanide, poliitika ja menetluste piisavust keemiatehaste vastu suunatud terrorirünnakutele reageerimiseks;

— reageerida kemikaale hõlmavatele terrorirünnakutele;

— viia ellu oma otsuste tegemise protsesse, hõlmates ka teabevahetust ja meetmete koordineerimist riigisiseste ja rahvusvaheliste partneritega keemiatehaste vastu suunatud terrorirünnakute puhul;

— alustada tööd sihtrühmade-vahelise koostöö platvormi loomiseks, et reageerida mürkkemikaalide kasutamist hõlmava terrorismi puhul.

— 2. eesmärk

— Osalisriigid suurendavad oma teadlikkust sellest, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid.

— Osalisriigid annavad oma panuse OPCW valmisolekusse reageerida abitaotlustele.

— Osalisriike piirkondades või allpiirkondades julgustatakse edendama kontakte piirkondlike võrgustike loomiseks, et parandada oma koordineeritud reageerimist keemiarelvadega seotud hädaolukorras.

Tulemused:

— 1. tulemus – suurenevad arengu- või üleminekujärgus majandusega osalisriikide teadmised järgmistes valdkondades:

— mürkkemikaalide kasutamine terroristide poolt ja/või ohutus ja julgeolek keemiatehastes;

— vajadus edendada koostööd seoses keemiarelvadega seotud hädaolukordadega terrorirünnaku puhul.

— 2. tulemus – suureneb arengu- või üleminekujärgus majandusega osalisriikide suutlikkus:

— vähendada ohtu, et terroristid pääsevad ligi materjalidele, varustusele ja teadmistele, mida võib kasutada keemiatehaste vastu suunatud terrorirünnakutes;

— reageerida mürkkemikaale hõlmavatele terrorirünnakutele;

— vahendada teavet ja koordineerida tegevust riigisiseste ja rahvusvaheliste partneritega keemiatehaste vastu suunatud terrorirünnakute puhul.

— 3. tulemus – osalisriigid on teadlikud, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid.

— 4. tulemus – osalisriikide olukord on soodsam selleks, et pakkuda OPCW-le abi abitaotlustele vastamisel.

— 5. tulemus – osalisriikidel on välja kujunenud kontaktid, mille tulemuseks võib olla tulevane koostöö piirkondlikul tasandil, et reageerida keemiarelvadega seotud hädaolukordadele.

Tegevused:

Kirjalik siseharjutus: selle tegevuse eesmärk on arendada osalisriikide suutlikkust vähendada ohtu, et terroristidel oleks võimalik keemiarelvi omandada või neid terroristlikel eesmärkidel kasutada. Käsitletakse ka seda, kuidas ära hoida terroristide ligipääsu materjalidele, seadmetele ja teadmistele, mida saaks kasutada keemiarelvade väljatöötamisel ja tootmisel. Välja töötatakse kirjaliku siseharjutuse üksikasjalikum kontseptsioon. Harjutuse põhistsenaariumiks on mürkkemikaalide kasutamist hõlmav terrorirünnak keemiatehasele. Harjutuse käigus uuritakse valitsustevahelist otsuste tegemist, teabe vahetamist ja abi osutamist asjaomaste riigisiseste ja rahvusvaheliste organisatsioonide vahel. Kirjalikku siseharjutust korratakse tulevikus ka teistes piirkondades, tuginedes tehnilise sekretariaadi ja osalisriikide väljatöötatud moodulile. Selles tegevuses osalevad rahvusvahelise koostöö- ja abiosakonna, kontrolliosakonna ja inspektsiooniosakonna asjaomased harud. Kirjaliku siseharjutuse korraldajaks on eriprojektide talitus.

Piirkondlik seminar: piirkondliku seminari eesmärk on edendada arutelu ja analüüsi mitmel abi ja kaitsega seotud teemal, keskendudes eelkõige valdkondadele nagu osalisriikide konventsiooni X artiklist tulenevad õigused ja kohustused, kaitseprogramme käsitlevate deklaratsioonide esitamine, X artikli nõrkade ja probleemsete külgede analüüs ning ülevaade abi- ja kaitsetegevusest piirkonnas. Osalisriigid teevad ettekandeid, et jagada saadud kogemusi ja õppetunde.

VIII projekt. Aafrika programm

Üldeesmärk:

Tõhustada osalisriikide suutlikkust konventsioonist tulenevate kohustuste täitmisel ning julgustada konventsiooniga mitte ühinenud riike paremini mõistma konventsiooniga ühinemise eeliseid ning osalema rohkem OPCW tegevuses.

Eesmärk:

— 1. eesmärk – Aafrika osalisriigid teevad edusamme, et:

— täita konventsiooni VII artiklist tulenevaid riigisiseseid rakendusnõudeid;

— järgida konventsiooni VI artiklist tulenevaid nõudeid deklaratsioonide ja inspektsioonide deklaratsioonide osas.

— 2. eesmärk

— Aafrika osalisriikide tehtavate edusammude sihiks on lisada konventsioon Kofi Annani Rahvusvahelise Rahuvalve Koolituse Keskuse (Kofi Annan International Peacekeeping Training Centre ehk KAIPTC) õppekavasse.

— 3. eesmärk

— Konventsiooniga mitte ühinenud riigid osalevad rohkem OPCW tegevuses ning mõistavad paremini konventsiooni ja selle eeliseid.

— 4. eesmärk

— Arengu- või üleminekujärgus majandusega Aafrika osalisriigid osalevad rahvusvahelise koostöö algatustes keemiatööstuse rahuotstarbelise kasutamise nimel.

— Arengu- või üleminekujärgus majandusega Aafrika osalisriigid suurendavad oma riiklikult rahastatavate laborite suutlikkust konventsiooni rakendamisel keemiatööstuse rahuotstarbelise kasutamise vallas.

— 5. eesmärk

— Aafrika osalisriigid suurendavad oma teadlikkust sellest, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid.

— Aafrika osalisriigid annavad oma panuse OPCW valmisolekusse reageerida abitaotlustele;

— Aafrika osalisriike piirkondades või allpiirkondades julgustatakse edendama kontakte piirkondlike võrgustike loomiseks, et parandada oma koordineeritud reageerimist keemiarelvadega seotud hädaolukorras.

Tulemused:

— 1. tulemus

— Riiklikud asutused on suurendanud oma suutlikkust koostada riigisiseseid rakendusakte.

— Tolliametnikud on suurendanud oma suutlikkust tuvastada konventsiooni seisukohalt asjakohaseid kemikaale ning esitada riiklikele asutustele täpseid andmeid loetletud kemikaalide edasitoimetamiste kohta.

— Riiklikud asutused on suurendanud oma suutlikkust koostada ja õigeaegselt esitada deklaratsioone, eelkõige elektroonilises formaadis.

— Riiklike asutuste ametnikud on saanud koolituse, kuidas saata OPCW inspektsioonirühmi.

— 2. tulemus

— KAIPTC töötajad ja keskuse programmides osalejad tunnevad konventsiooni paremini.

— 3. tulemus

— Konventsiooniga mitte ühinenud riigid osalevad rohkem OPCW tegevuses ning mõistavad paremini konventsiooniga ühinemise eeliseid.

— 4. tulemus

— Suureneb arengu- või üleminekujärgus majandusega Aafrika osalisriikide suutlikkus osaleda rahvusvahelise koostöö algatustes keemiatööstuse rahuotstarbelise kasutamise nimel.

— Suureneb tehnilise pädevuse tase riiklikult rahastatavates laborites arengu- või üleminekujärgus majandusega Aafrika osalisriikides, et analüüsida konventsiooni riigisisese rakendamisega seotud kemikaale ning keemiatööstust rahuotstarbeliselt kohaldades, kasutades nüüdisaegseid analüüsimeetodeid nagu gaaskromatograafia (GC) või gaaskromatograafia/mass-spektromeetria (GC/MS).

— Suureneb arengu- või üleminekujärgus majandusega Aafrika osalisriikide suutlikkus osaleda rahvusvahelise koostöö algatustes kemikaalide rahuotstarbelise kasutamise nimel.

— Suureneb arengu- või üleminekujärgus majandusega Aafrika osalisriikide väikeste ja keskmise suurusega ettevõtete töötajate, tööstusharu liitude ja riiklike asutuste / valitsusasutuste esindajate pädevus ja paranevad teadmised väikeste ja keskmise suurusega keemiaettevõtete protsessi ohutuse korraldamise tavade vallas.

— 5. tulemus

— Aafrika osalisriigid on teadlikud, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid.

— Aafrika osalisriikide olukord on soodsam selleks, et pakkuda OPCW-le abi abitaotlustele vastamisel.

— Aafrika osalisriikidel on välja kujunenud kontaktid, mille tulemuseks võib olla tulevane koostöö piirkondlikul tasandil, et reageerida keemiarelvadega seotud hädaolukordadele.

Tegevused:

Kahepoolsed tehnilise abi alased visiidid: Aafrika osalisriike toetatakse tehnilise abi alaste visiitide kaudu, mis korraldatakse juhtumipõhiselt ning mille läbiviimise eesmärgiks on osutada keskendatud abi, et aidata täita Aafrika osalisriikide esitatud taotluste nõudeid. Selline toetus hõlmab oma laadilt ka tundlikustavaid ja teavitavaid tegevusi riigisiseste teadlikkuse parandamise seminaride, spetsialiseeritud koolituste, riigisiseste rakendusaktide koostamiseks abi andmise ja muude sellega seotud meetmete ning VI artikli tööstusega seotud teemade kaudu.

Teavitustegevus – akadeemiline ja koolitusasutus – Kofi Annani Keskus: OPCW töötajad külastavad keskust, et teha ettekandeid konventsiooni erinevate aspektide kohta. Kuna KAIPTC pakub erinevaid koolitusprogramme nii sõjalise kui tsiviilteenistuse ametnikele, kellelt oodatakse poliitika kujundajate rolli omaksvõtmist valitsuses, on selle tehnilise sekretariaadi teavitustegevuse eesmärgiks edendada konventsiooni lisamist KAIPTC õppekavasse.

Tolliametnike koolitamine konventsiooni ülevõtmise korra tehniliste aspektide vallas: tolliametnikke on toetatud eelmise kolme ühismeetme kohaselt. Saadud kogemuste alusel korraldatakse tolliametnikele suunatud teavitustegevus koolituste kujul, et parandada loetletud kemikaalide importi ja eksporti käsitlevate andmete kogumist ja esitamist riiklikele asutustele. Piirkondlikud ja allpiirkondlikud kursused pakuvad praktilisi demonstratsioone ja õppusi.

Teavitustegevus riikidele, kes ei ole konventsiooniga ühinenud: rahaliselt toetatakse konventsiooniga mitteühinenud Aafrika riikide nende esindajate osalemist rahvusvahelise koostöö haru korraldatud erinevates programmides, kes saavad mõjutada ühinemise/ratifitseerimisega seotud arusaamu ja kes on otseselt seotud konventsiooni aspektist oluliste küsimustega, sealhulgas tolliküsimustega. Need programmid hõlmavad osalisriikide riiklikele asutustele mõeldud piirkondlikke seminare ning tolliasutustele mõeldud piirkondlikke seminare. Vajaduse korral toetatakse rahaliselt ka tehnilise sekretariaadi välissuhete osakonna töötajate osalemist nimetatud kohtumistel, et luua vajalikke kontakte ja soodustada suhtlust konventsiooniga mitte ühinenud riikidest pärit osalejatega, keda on rahaliselt toetatud.

Analüütiliste oskuste arendamise kursus: selle kahenädalase kursuse jooksul saavad Aafrika riikidest pärit osalised teoreetilist koolitust ja praktilisi kogemusi gaasikromatograafia või gaasikromatograafia-mass-spektromeetria valdkonnas, hõlmates riistvara, süsteemi valideerimist ja optimeerimist ning vigade kõrvaldamist. Keskendutakse ka keskkonnaproovide ettevalmistamisele ning nende proovide analüüsimisele GC ja GC/MS kaudu konventsiooniga seotud kemikaalide puhul. Samuti pakutakse osalistele intensiivset praktilist koolitust erinevate proovi maatriksite ettevalmistamisel, et neid saaks seejärel analüüsida elemente tuvastava detektoriga varustatud gaaskromatograafi abil ning gaaskromatograafi/massispektromeetri abil elektronlöök-ionisatsiooni ja keemilise ionisatsiooni teel, ning neile tutvustatakse erinevaid ekstraktsiooni, puhastamise ja derivativatsiooni protseduure. Kursus viiakse ellu VERIFIN / TU Delfti või läbipaistva menetluse teel valitud muu maineka asutuse toel.

Teavitustegevus tööstuses – CWC ja keemilise protsessi ohutuse seminar: sissejuhatavalt tutvustatakse konventsiooni ja selle kohaselt rakendatavaid rahvusvahelise koostöö programme. Seminaril arutatakse muu hulgas kõnealuse tööstusharu parimaid tavasid ning protsessi ohutuse juhtimise kontseptsiooni elemente. Lisaks sellele antakse ülevaade teemadest nagu protsessi riskianalüüs (PHA – Process Hazard Analysis) ning risk ja töökindlus (HAZOP – Hazard and Operability), inimteguri põhimõtted, muudatuste juhtimine, ohutuskultuur / töötajate osalus

Piirkondlik seminar – X artikkel ning piirkondliku koostöö küsimused abi andmise ja hädaolukordadele reageerimise vallas: piirkondliku seminari eesmärk on edendada arutelu ja analüüsi mitmel abi ja kaitsega seotud teemal, keskendudes eelkõige valdkondadele nagu osalisriikide konventsiooni X artiklist tulenevad õigused ja kohustused, kaitseprogramme käsitlevate deklaratsioonide esitamine, X artikli nõrkade ja probleemsete külgede analüüs ning ülevaade abi- ja kaitsetegevusest piirkonnas. Aafrika osalisriigid teevad ettekandeid, et jagada saadud kogemusi ja õppetunde.